মামলার বিবরণীতে জানা গেছে, ২০০৭ সালের ১৪ এপ্রিল মানিকগঞ্জের সিংগাইর উপজেলার নাজিরপুর গ্রামে দাম্পত্য কলহে মমতাজ বেগমকে শ্বাসরোধে হত্যার পর লাশ গোয়ালঘরে বেঁধে রাখে স্বামী আলমগীর। পরের দিন মমতাজের মা আনেছা বেগম বাদী হয়ে আলমগীরকে আাসামী করে হত্যা মামলা দায়ের করেন। মামলা দায়েরের পর পুলিশ আসামী আলমগীরকে গ্রেফতার করে। মামলায় আদালত ২০ জনের সাক্ষ্য গ্রহণ করে। ২০০৭ সালের ২৩ জুলাই মামলার অভিযোগ প্রদান করেন তদন্তকারী কর্মকর্তা শাহ আলম মুন্সি। উল্লেখ্য যে, গত ২০১৪ সালের ১৬ ফেব্রুয়ারি আসামী আলমগীর ৬ মাসের জামিন নিয়ে পলাতক থাকেন। আসামী আলমগীর হোসেনের বাড়ি রাজশাহীর বাঘা উপজেলার কালীদাসপুর গ্রামে।